**คู่มือสำหรับประชาชน**

**การขออนุญาตเปลี่ยนการใช้อาคารตามมาตรา ๓๓**

หน่วยงานที่ให้บริการ : เทศบาลตำบลนาสาร อำเภอพระพรหม จังหวัดนครศรีธรรมราช

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

มาตรา 33 ห้ามมิให้เจ้าของหรือผู้ครอบครองอาคารซึ่งไม่เป็นอาคารประเภทควบคุมการใช้ ใช้หรือยินยอมให้บุคคลใดใช้อาคารดังกล่าวเพื่อกิจการตามมาตรา 32 เว้นแต่จะได้รับใบอนุญาตจากเจ้าพนักงานท้องถิ่นหรือได้แจ้งให้เจ้าพนักงานท้องถิ่นทราบแล้ว และให้นำมาตรา 25 และมาตรา 27 หรือมาตรา 39 ทวิ แล้วแต่กรณีมาใช้บังคับโดยอนุโลม  
 ให้นำความในวรรคหนึ่งมาใช้บังคับแก่การเปลี่ยนการใช้อาคารประเภทควบคุมการใช้สำหรับ  
กิจการหนึ่งไปใช้เป็นอาคารประเภทควบคุมการใช้สำหรับอีกกิจการหนึ่งโดยอนุโลม  
 มาตรา 25 ในกรณีที่เป็นการยื่นคําขอรับใบอนุญาต ให้เจ้าพนักงานท้องถิ่นตรวจ พิจารณาและออกใบอนุญาต หรือมีหนังสือแจ้งคําสั่งไม่อนุญาตพร้อมด้วยเหตุผล ให้ผู้ขอรับ ใบอนุญาตทราบภายในสี่สิบห้าวันนับแต่วันที่ได้รับคําขอ

ในกรณีมีเหตุจําเป็นที่เจ้าพนักงานท้องถิ่นไม่อาจออกใบอนุญาต หรือยังไม่อาจมีคําสั่งไม่อนุญาตได้ภายในกําหนดเวลาตามวรรคหนึ่ง ให้ขยายเวลาออกไปได้อีกไม่เกินสองคราว คราวละไม่เกินสี่สิบห้าวัน แต่ต้องมีหนังสือแจ้งการขยายเวลาและเหตุจําเป็นแต่ละคราวให้ผู้ขอรับ ใบอนุญาตทราบก่อนสิ้นกําหนดเวลาตามวรรคหนึ่ง หรือตามที่ได้ขยายเวลาไว้นั้น แล้วแต่กรณี

ในกรณีที่เจ้าพนักงานท้องถิ่นออกใบอนุญาตหรือมีคําสั่งไม่อนุญาต ให้เจ้าพนักงาน ท้องถิ่นแจ้งให้ผู้ขอรับใบอนุญาตทราบโดยไม่ชักช้า

มาตรา 27 ในการตรวจพิจารณาคำขอรับใบอนุญาต ให้เจ้าพนักงานท้องถิ่นมีอำนาจสั่งให้ผู้ขอรับใบอนุญาตแก้ไขเปลี่ยนแปลงแผนผังบริเวณ แบบแปลน รายการประกอบแบบแปลน หรือรายการคำนวณที่  
ได้ยื่นไว้ เพื่อให้ถูกต้องและเป็นไปตามกฎกระทรวงที่ออกตามมาตรา 8 หรือข้อบัญญัติท้องถิ่นที่ออกตามมาตรา 9 หรือมาตรา 10 และให้นำมาตรา 25 วรรคสาม มาใช้บังคับโดยอนุโลม  
 เมื่อผู้ขอรับใบอนุญาตได้แก้ไขเปลี่ยนแปลงแผนผังบริเวณ แบบแปลน รายการประกอบแบบแปลนหรือรายการคำนวณตามคำสั่งของเจ้าพนักงานท้องถิ่นแล้ว ให้เจ้าพนักงานท้องถิ่นตรวจพิจารณาและออกใบ  
อนุญาตให้ภายในสามสิบวัน แต่ถ้าผู้ขอรับใบอนุญาตได้แก้ไขเปลี่ยนแปลงในสาระสำคัญผิดจากคำสั่งของเจ้าพนักงานท้องถิ่น ในกรณีนี้ให้ถือว่าเป็นการยื่นคำขอใหม่และให้ดำเนินการตามมาตรา 25 ต่อไป

**ช่องทางการให้บริการ**

|  |  |
| --- | --- |
| ***สถานที่ให้บริการ***  *ที่ทำการเทศบาลตำบลนาสาร อำเภอพระพรหม จังหวัดนครศรีธรรมราช/ติดต่อด้วยตนเอง ณ หน่วยงาน* | ***ระยะเวลาเปิดให้บริการ*** *เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา* 08:30 - 16:30 น. |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** ๔๕ วัน

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  ยื่นขอต่อเจ้าหน้าที่ตรวจสอบเอกสารหลักฐาน | 15 วัน | กองช่าง  เทศบาลตำบลนาสาร อำเภอพระพรหม จังหวัดนครศรีธรรมราช |
| 2) | **การพิจารณา**  เจ้าพนักงานท้องถิ่นพิจารณาเอกสารหลักฐานประกอบการอนุญาต | 15 วัน | กองช่าง  เทศบาลตำบลนาสาร อำเภอพระพรหม จังหวัดนครศรีธรรมราช |
| 3) | **การพิจารณา**  เจ้าพนักงานท้องถิ่นพิจารณาอนุญาต/ไม่อนุญาต | 15 วัน | กองช่าง  เทศบาลตำบลนาสาร อำเภอพระพรหม จังหวัดนครศรีธรรมราช |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน**  **ฉบับจริง** 1 ฉบับ  **สำเนา** 1 ฉบับ | กรมการปกครอง กระทรวงมหาดไทย  หรือองค์กรปกครองส่วนท้องถิ่นที่มีอำนาจหน้าที่ |
| 2) | **๑.สำเนาหรือภาพถ่ายเอกสารแสดงการเป็นเจ้าของอาคาร หรือผู้ครอบครองอาคาร**  **๒.หนังสือแสดงความยินยอมจากเจ้าของอาคาร (กรณีที่ผู้ครอบครองอาคารเป็นผู้ขออนุญาต)**  **๓.ใบรับรองหรือใบอนุญาตเปลี่ยนการใช้อาคาร จำนวน ๑ ฉบับ(เฉพาะกรณีที่อาคารที่ขออนุญาตเปลี่ยนการใช้ ได้รับใบรับรองหรือได้รับอนุญาตเปลี่ยนการใช้อาคารมาแล้ว)**  **๔.สำเนาหนังสือรับรองการจดทะเบียน วัตถุประสงค์ และผู้มีอำนาจลงชื่อแทนนิติบุคคลผู้ขออนุญาตที่ออกให้ไม่เกินหกเดือน (กรณีที่นิติบุคคลเป็นผู้ขออนุญาต) จำนวน ๑ ฉบับ**  **๕.หนังสือแสดงว่าเป็นผู้จัดการหรือผู้แทนซึ่งเป็นผู้จัดการมอบหมาย**  **ฉบับจริง** 1 ฉบับ  **สำเนา** 1 ฉบับ | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (ฉบับละ) บาท** |
| --- | --- | --- |
| 1) | **ค่าธรรมเนียมเปลี่ยนการใช้อาคาร ตามหลักเกณฑ์ของกฎกระทรวงฉบับที่ ๗ ออกตาม พ.ร.บ.ควบคุมอาคาร พ.ศ.๒๕๒๒** | ๒๐ |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | เทศบาลตำบลนาสาร อำเภอพระพรหม จังหวัดนครศรีธรรมราช หรือโทรศัพท์ ๐๗๕ ๗๖๓๒๖๕ ต่อ ๓๐๕ หรือเว็บไซตื http//www.nasan.go.th |
| 2) | ศูนย์บริการประชาชน สำนักปลัดสำนักนายกรัฐมนตรี  หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300) |

**แบบฟอร์ม**

| **ลำดับ** | **ชื่อแบบฟอร์ม** |
| --- | --- |
| 1) | รับแบบคำขออนุญาตเปลี่ยนการใช้อาคารตาม แบบ ข ๓ ณ กองช่างเทศบาลตำบลนาสาร |